குறைவிலதிப் பெருவரந்தான் போதாதோ அரசே கொடும்புலையேன் குடிசையிலுங் குலவிநுழைந் தனையே. (05) பாடல் 06 (உருவினதா) உருவினதாயருவினதா யுருவருவா யுணர்வாய் உள்ளதுவா யொருதன்மை யுடையபெரும் பதியாய் மருவியவே தாந்தமுதல் வகுத்திடுங் கலாந்த வரையதன்மே லருள்வெளியில் வயங்கிய மேடையிலே திருவுறவே யமர்ந்தருளுந் திருவடிகள் பெயர்த்தே சிறியேன்கண் ணடைந்தருளித் திருவனைத்துங் கொடுத்தாய் குருவேயென் னரசேயீ தமையாதோ வடியேன் குடிசையிலுங் கோணாதே குலவிநுழைந் தனையே. (06) பாடல் 07 (மணமுளதா) மணமுளதா யொளியினதாய் மந்திரவா தரமாய் வல்லதுவாய் நல்லதுவாய் மதங்கடந்த வரைப்பாய்